

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΔΙΟΝΥΣΟΥ ΣΥΝΕΔΡΙΑΣΗ 9η /2020**

**ΚΟΙΝΟΤΗΤΑ ΑΓΙΟΥ ΣΤΕΦΑΝΟΥ της 30ης-09-2020**

**Αριθ. Απόφασης : - 18η/2020 -**

**ΑΠΟΣΠΑΣΜΑ**

**Από το πρακτικό της 9ης /30-09-2020 Τακτικής Συνεδρίασης του Συμβουλίου της Κοινότητας Αγίου Στεφάνου Δήμου Διονύσου.**

**Σήμερα την 30 Σεπτεμβρίου 2020 ημέρα Τετάρτη και ώρα 19:00 το Συμβούλιο της Κοινότητας Αγίου Στεφάνου συνήλθε σε Τακτική Συνεδρίαση κατόπιν αποστολής της υπ' αρ. 23306/25-09-2020 έγγραφης Πρόσκλησης του Προέδρου του Συμβουλίου που δημοσιεύθυκε και επιδόθηκε (με email) σε κάθε Τοπικό Σύμβουλο της Κοινότητας Αγ. Στεφάνου χωριστά ,η οποία διεξάχθηκε δια περιφοράς σύμφωνα με τις διατάξεις της : α) από 11-03-2020 ΠΝΠ (ΦΕΚ 55Α/11-03-2020 Tεύχος Α΄,άρθρο 10 .παρ. 1) και β)από 20-09-2020 ΑΔΑ:ΩΩΔΩ46ΜΤΛ6-2ΞΧ "Μέτρα και ρυθμίσεις στο πλαίσιο ανάγκης περιορισμού της διασποράς του κορωνοϊού " στα Γραφεία της Κοινότητας Αγίου Στεφάνου ,επί της οδού Πεντζερίδη 3 σε συνδυασμό με τις διατάξεις του άρθρου 95 "Σύγκληση και λειτουργία του Δ.Σ." και του άρθρου 96 Τόπος συνεδρίασης ,απαρτία και λήψη αποφάσεων του Δ.Σ." του Ν.3463/06 (ΚΔΚ) όπως τροποποιήθηκαν και ισχύουν για συζήτηση και λήψη απόφασης στο παρακάτω θέμα της ημερήσιας διάταξης:**

**Πριν από την έναρξη της τακτικής συνεδρίασης ο Πρόεδρος του Συμβουλίου διαπίστωσε (με τηλεφωνική επικοινωνία ή email ) την νόμιμη απαρτία των Μελών του Συμβουλίου δεδομένου ότι σε σύνολο έντεκα (11) μελών του Συμβουλίου, βρέθηκαν παρόντα οι εννέα ( 9 ) εξής παρακάτω :**

**ΠΑΡΟΝΤΕΣ : ΑΠΟΝΤΕΣ:**

**1. ΜΠΑΜΠΑΝΙΚΑΣ ΔΗΜΗΤΡΙΟΣ 1. ΚΑΣΑΠΑΚΗΣ ΜΙΧΑΗΛ**

**2. ΠΟΛΙΤΑΚΗ ΦΡΟΣΩ 2.ΜΠΑΛΤΑΣ ΚΩΝ/ΝΟΣ**

**3. ΒΟΥΤΣΑΣ ΚΑΡΑΤΖΑΣ**

**4. ΚΑΡΙΠΙΔΗΣ ΙΩΑΝΝΗΣ**

**5. ΧΑΜΟΠΟΥΛΟΥ ΦΡΟΣΩ**

**6. ΙΣΣΑΡΗΣ ΓΡΗΓΟΡΙΟΣ**

**7. ΣΤΑΙΚΟΓΛΟΥ ΣΤΑΜΑΤΙΑ**

**8. ΠΑΓΚΑΛΟΣ ΜΑΡΙΟΣ**

**9. ΔΗΜΗΤΡΑΚΟΠΟΥΛΟΥ ΑΝΝΕΤΑ**

**Τα πρακτικά τηρήθηκαν απο την κα Γεροντογιαννη Ιωάννα ,Υπάλληλο του Δήμου στη Δημοτική Κοινότητα Αγίου Στεφάνου του Δήμου Διονύσου .**

**Αριθμός Απόφασης: 18η/2020**

**Θέμα 4ο H. Δ. :**

**«Συζήτηση και λήψη απόφασης για τον χώρο λειτουργίας της υπαίθριας αγοράς καταναλωτών με την ονομασία "ΑΓΟΡΑ ΠΑΡΑΓΩΓΩΝ - ΧΩΡΙΣ ΜΕΣΑΖΟΝΤΕΣ " στον Άγιο Στέφανο σύμφωνα με τα οριζόμενα στο Ν. 4497/2017 (άρθρο 37 ) και για την παραχώρηση του χώρου του Δημοτικού Πάρκινγκ έναντι του σταθμού του τραίνου επί της οδού Ηρώων Πολυτεχνείου για την διεξαγωγή της στη Δημοτική Κοινότητα Αγ. Στεφάνου του Δήμου Διονύσου »**

**Ο Πρόεδρος της Κοινότητας Αγ. Στεφάνου κ. Μπαμπανίκας ύστερα από τη διαπίστωση της νόμιμης απαρτίας κήρυξε την έναρξη της και ενημερώνει τους Συμβούλους για το ο θέμα της Η. Δ. ότι σύμφωνα :**

**Σας γνωρίζουμε ότι σύμφωνα:**

**Α) Με τις διατάξεις του N. 3852/2010 «Νέα Αρχιτεκτονική της Αυτοδιοίκησης**  **και της Αποκεντρωμένης Διοίκησης – Πρόγραμμα Καλλικράτης» το οποίο αντικαθίσταται από το άρθρο 84 του Ν 4555/2018 του <<ΚΛΕΙΣΘΕΝΗ>> προβλέπεται ότι :**

**Παρ *2. «Το συμβούλιο της δημοτικής κοινότητας εκφράζει γνώμες και διατυπώνει προτάσεις είτε με δική του πρωτοβουλία είτε κατόπιν παραπομπής, από τα αρμόδια όργανα του δήμου, σχετικά με τα ακόλουθα θέματα:***

**δ)τη συντήρηση των δημοτικών & αγροτικών οδών, τη συντήρηση ,καθαριότητα και λειτουργία πλατειών ,δημοτικών άλσων ,κήπων ,υπαίθριων χώρων αναψυχής και γενικά όλων των κοινόχρηστων και κοινωφελών χώρων της περιοχή της Δημοτικής Κοινότητας**

**B)  *Με την απο 1-09-2020* ηλεκτρονική επιστολή  *του Τμήματος Κοινωνικής Προστασίας, Παιδείας, Πολιτισμού και Αθλητισμού Δήμου Διονύσου που αναφέρει όπως αποφασίσει το Τοπικό Συμβούλιο της Κοινότητας Αγ. Στεφάνου* για το χώρο λειτουργίας της υπαίθριας *αγοράς καταναλωτών με την* ονομασία "ΑΓΟΡΑ ΠΑΡΑΓΩΓΩΝ - ΧΩΡΙΣ ΜΕΣΑΖΟΝΤΕΣ σύμφωνα με τα οριζόμενα στο Ν. 4497/2017 ,(άρθρο 37 ) .Με προτεινόμενη χωροθέτηση στον Άγιο Στέφανο τον χώρο  *του* Δ*ημοτικού* Παρκινγκ έναντι του σταθμού του τραίνου επί της οδού Ηρώων Πολυτεχνείου για την διεξαγωγή της .**

**Ο Πρόεδρος του Συμβουλίου της Κοινότητας Αγ. Στεφάνου μετά τα παραπάνω εισηγείται στους Συμβούλους το 4ο θέμα της Η.Δ. επισημαίνοντας ότι στον Δήμο Διονύσου και συγκεκριμένα στην Κοινότητα Αγ. Στεφάνου πραγματοποιείται εδώ και χρόνια η δράση Κοινωνικής Αλληλεγγύης “Διάθεση Προϊόντων Χωρίς Μεσάζοντες” *του Τμήματος Κοινωνικής Προστασίας, Παιδείας, Πολιτισμού και Αθλητισμού* .**

**Κατόπιν νεώτερης σχετικής επιστολής του αρμόδιου Τμήματος επανερχόμαστε και θέτουμε ως θέμα στη τρέχουσα συνεδρίαση του Συμβουλίου μας για τον χώρο λειτουργίας της υπαίθριας αγοράς καταναλωτών με την ονομασία "ΑΓΟΡΑ ΠΑΡΑΓΩΓΩΝ - ΧΩΡΙΣ ΜΕΣΑΖΟΝΤΕΣ " στον Άγιο Στέφανο σύμφωνα με τα οριζόμενα στο Ν. 4497/2017 (άρθρο 37 ) και για την παραχώρηση του χώρου του Δημοτικού Πάρκινγκ έναντι του σταθμού του τραίνου επί της οδού Ηρώων Πολυτεχνείου για την διεξαγωγή της στη Δημοτική Κοινότητα Αγ. Στεφάνου του Δήμου Διονύσου**

**Μετά τα παραπάνω ο Πρόεδρος αφού ενημέρωσε τα Μέλη του Σ/λίου της Δ.Κ. Αγ. Στεφάνου τους προτείνει μετά από συζήτηση να εγκρίνουν την λήψη σχετικής απόφασης :**

**α)για τον χώρο λειτουργίας της υπαίθριας αγοράς καταναλωτών με την ονομασία "ΑΓΟΡΑ ΠΑΡΑΓΩΓΩΝ - ΧΩΡΙΣ ΜΕΣΑΖΟΝΤΕΣ " στον Άγιο Στέφανο σύμφωνα με τα οριζόμενα στο Ν. 4497/2017 (άρθρο 37 )**

**β) για την παραχώρηση του συγκεκριμένου χώρου στο Δημοτικό Πάρκινγκ έναντι του σταθμού του τραίνου επί της οδού Ηρώων Πολυτεχνείου για την διεξαγωγή της και**

**γ) να πραγματοποιείται *κάθε πρώτη Τετάρτη τον μήνα και από τις ώρες 08:00 έως τις 14:00* στη Δημοτική Κοινότητα Αγ. Στεφάνου του Δήμου Διονύσου .**

**Για τον λόγο ότι τον θεωρούμε ως πιο κατάλληλο χώρο ,λόγω θέσης και ευκολίας πρόσβασης και ότι είναι πλέον γνωστός σε όλους τους Δημότες μας .**

**Και ζητάει από τους Τοπικούς Συμβούλους να καταθέσουν τις θέσεις - απόψεις ,οι οποίοι δηλώνουν τα εξής :**

**Οι παρακάτω Σύμβουλοι απέστειλαν τις θέσεις τους ηλεκτρονικά με email**

**- η Σύμβουλος κα Πολιτάκη εκφράζει την θετική της ψήφο για την επανυποβολή μέρους προτάσεων του Τεχνικού Προγράμματος**

**- η Σύμβουλος κα Χαμοπούλου ψηφίζει ΝΑΙ στην εισήγηση του Προέδρου συμπληρώντας ότι όπως δεν θέλει να αλλάξει χώρο η Λαϊκή αγορά έτσι νομίζει ότι δεν πρέπει να αλλάξει χώρο και η υπαίθρια αγορά καταναλωτών**

**- η Σύμβουλος κα Σταϊκόγλου εκφράζει την σύμφωνη γνώμη με την εισήγηση του Προέδρου γιατί πιστεύει ότι είναι η πιο καλή λύση.**

**- ο Σύμβουλος κ. Πάγκαλος δηλώνει Ναι στην εισήγηση του Προέδρου**

**- ο Σύμβουλος κ. Βουτσάς ψηφίζει θετικά για την αδειοδότηση της υπαίθριας αγοράς καταναλωτών με την ονομασία "ΑΓΟΡΑ ΠΑΡΑΓΩΓΩΝ - ΧΩΡΙΣ ΜΕΣΑΖΟΝΤΕΣ "**

**Στην συνέχεια οι παρακάτω Σύμβουλοι μετά από τηλεφωνική επικοινωνία που είχαμε κατά την ώρα της Τακτικής συνεδρίασης εξέφρασαν τις θέσεις τους δηλώνοντας τα εξής :**

**- η Σύμβουλος κα Δημητρακοπούλου εκφράζει την σύμφωνη γνώμη της με την εισήγηση του Προέδρου**

**- ο Σύμβουλος κ. Καριπίδης εκφράζει την σύμφωνη γνώμη του με την εισήγηση του Προέδρου .**

**- ο Σύμβουλος κ. Ίσσαρης ψηφίζει ΛΕΥΚΟ γιατί πιστεύει ότι αυτά τα θέματα θέλουν συζήτηση και θεωρεί ότι οι υπηρεσίες δεν μπορούν να προτείνουν.**

**Ο Πρόεδρος του Συμβουλίου της Κοινότητας Αγ. Στεφάνου μετά τις θέσεις -**

**απόψεις των μελών του Συμβούλιου της Κοινότητας Αγίου Στεφάνου προβαίνει στην ψήφιση του εν λόγω θέματος και**

**ΑΠΟΦΑΣΙΖΟΥΝ ΜΕ ΠΛΕΙΟΨΗΦΙΑ**

**Με ψήφους - 8 - Υπέρ και 1 Λευκό**

**Εγκρίνουν την λειτουργία της υπαίθριας αγοράς καταναλωτών με την ονομασία "ΑΓΟΡΑ ΠΑΡΑΓΩΓΩΝ - ΧΩΡΙΣ ΜΕΣΑΖΟΝΤΕΣ " στον Άγιο Στέφανο σύμφωνα με τα οριζόμενα στο Ν. 4497/2017 (άρθρο 37 ) και την παραχώρηση του χώρου του Δημοτικού Πάρκινγκ έναντι του σταθμού του τραίνου επί της οδού Ηρώων Πολυτεχνείου για την διεξαγωγή της να πραγματοποιείται *κάθε πρώτη Τετάρτη τον μήνα και από τις ώρες 08:00 έως τις 14:00* στη Δημοτική Κοινότητα Αγ. Στεφάνου του Δήμου Διονύσου »**

**Καθώς να αποσταλλεί στο αρμόδιο Τμήμα Κοινωνικής Προστασίας, Παιδείας, Πολιτισμού και Αθλητισμού που θα την διαβιβάσει στην Επιτροπή Ποιότητας Ζωής με σχετική εισήγηση της για την υλοποίηση της παραπάνω απόφασης του Συμβουλίου της Δημ. Κοινότητας.**

**Ο ΠΡΟΕΔΡΟΣ ΣΥΜΒΟΥΛΙΟΥ**

**ΤΗΣ ΚΟΙΝ. ΑΓ. ΣΤΕΦΑΝΟΥ**

**ΤΑ ΜΕΛΗ :**

**ΠΟΛΙΤΑΚΗ ΦΡΟΣΩ ΜΠΑΜΠΑΝΙΚΑΣ ΔΗΜΗΤΡΙΟΣ**

**ΧΑΜΟΠΟΥΛΟΥ ΦΡΟΣΩ**

**ΚΑΡΙΠΙΔΗΣ ΙΩΑΝΝΗΣ**

**ΙΣΣΑΡΗΣ ΓΡΗΓΟΡΙΟΣ**

**ΣΤΑΙΚΟΓΛΟΥ ΣΤΑΜΑΤΙΑ ΠΑΓΚΑΛΟΣ ΜΑΡΙΟΣ**

**ΔΗΜΗΤΡΑΚΟΠΟΥΛΟΥ ΑΝΝΕΤΑ**

**ΒΟΥΤΣΑΣ ΚΑΡΑΤΖΑΣ**